গুৱাহাটীত চলি থকা আন্তঃৰাষ্ট্ৰীয় মুকলি গ্ৰেণ্ডমাষ্টাৰ দবা প্ৰতিযোগিতাৰ তৃতীয় দিনা চতুৰ্থ ৰাউণ্ডৰ অন্তত ছয় গৰাকী জি এম আই এম ৰ্শীষত আছে ।
প্ৰতিযোগিতাৰ চাৰিখন খেলত চাৰি পইণ্টৰে এতিয়ালৈ শীৰ্ষত আছে পাৰাগুৱেৰ গ্ৰেণ্ডমাষ্টাৰ ডেলগাদু ৰামিৰেজ নিউৰিচ , ইজিপ্তৰ গ্ৰেণ্ডমাষ্টাৰ ফাউজি আদহাম , কলম্বিয়ান গ্ৰেণ্ডমাষ্টাৰ ৰিঅ'জ খ্ৰীষ্টিয়ান কছমিল' আৰু ভাৰতৰ তিনি গৰাকী আই এম ক্ৰমে ছাই অগ্নি জেভিটেশ জে , ৰত্নাকাৰ কে , আৰু শ্যান্তন দাস ।
ভাৰতৰ অন্যতম এগৰাকী শ্ৰেষ্ঠ দবাৰু তথা গ্ৰেণ্ডমাষ্টাৰ সপ্তৰ্ষি ৰয়ে চাৰি খন খেলৰ দুখনত ড্ৰ খেলি সংগ্ৰহ কৰিছে তিনি পইণ্ট । ক্ৰমাৎ আকৰ্ষণীয় পৰ্যায়লৈ গতি কৰা এই আন্তঃৰাষ্ট্ৰীয় প্ৰতিযোগিতাত অসমৰ একমাত্ৰ আই এম ছাহিল দে , অসমৰ চেম্পিয়ন শান্তনু বৰপাত্ৰ গোঁহাই , মায়াঙ্ক চক্ৰৱৰ্তী , ৰাহুল এছ সিং , ত্ৰৈলোক্য নন্দা , ইমটিয়াজ ইছলাম বৰাই তিনি তিনি পইণ্টকৈ সংগ্ৰহ কৰিবলৈ সক্ষম হৈছে ।
প্ৰতিযোগিতা খনৰ টপ ২০ টেবুলত শ্ৰেষ্ঠতাৰ মুখামুখি হোৱা ৰাছিয়াৰ প'নকাৰাটভ পাভেল আৰু ভাৰতীয় গ্ৰেণ্ডমাষ্টাৰ শ্যাম নিখিলৰ মাজৰ খেল খন ড্ৰ হয় ।
একেদৰে আন এগৰাকী ভাৰতীয় গ্ৰেণ্ডমাষ্টৰ আৰু উবেকিস্তানৰ আই এমৰ মাজত তুমুল প্ৰতিদ্বন্দ্বিতা চলিছিল যদিও খেল খন অৱশেষত ড্ৰ হয় ।
লাচিতলৈ সন্মান, নে অপমান?
খাবলৈ দিয়াৰ পইচা নথকাৰ বাবেই নিজৰ কান্দি থকা ২ বছৰীয়া কন্যাক হত্যা অভিযন্তাৰ!
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
